laion/Wikipedia-Exotic huggingface dataset:
এলো পলিফাইলা

এলো পলিফাইলা (অন্য নাম: স্পাইরাল এলো, ক্রুনাল্যান, লেখালা খারেৎসা) হলো এলো গোত্রের একটি প্রজাতি। এটি লেসোথোর ড্রাকেন্সবার্গ পর্বতের স্থানীয় উদ্ভিদ। অদ্ভুতভাবে প্রতিসাম্যতার কারণে আর পাঁচটি সর্পিল স্তরে বৃদ্ধির কারণে এটি বিখ্যাত। এলো পলিফাইলা (aloe polyphylla) ইংরেজিতে 'স্পাইরাল এলো' নামে পরিচিত। আফ্রিকান ভাষায় ক্রুনাল্যান আর সেসোথো ভাষায় লেখালা খারেৎসা। সেসোথো হচ্ছে লেসোথোর ভাষা। প্রজাতির নামাংশের পলিফাইলা শব্দটি গ্রীক ভাষার; অর্থ-বহুপত্র। শ্রেণিবিন্যাসের দিক থেকে, এটি রোডাক্যান্থি (Rhodacanthae) সিরিজের সাথে নিবিড়ভাবে সম্পর্কযুক্ত। এলো প্রজাতির Aloe glauca, Aloe lineata আর Aloe pratensis এর সাথে এর মিল আছে। এলো পলিফাইলা একটি কাণ্ডহীন এলো এবং এর পাতাগুলো বেশ পার্থক্যসূচক সর্পিলাকার ধারণ করে বাড়ে। আলাদা আলাদা পাতার একটি ক্রমপরিবর্তিত দশা থাকে যেটা একে সর্পিলাকারে পেঁচানো একটি বিন্যাস দেয়। এ গাছগুলো শোষক বলে মনে হয় না বা শাখা-প্রশাখাও ছাড়ে না। কিন্তু বীজের অঙ্কুর ঘটার পর তারা ছোট, ঘন ঝাড় তৈরী করে। মোটা, প্রশস্ত, দাঁতালো, ধূসর-সবুজাভ পাতায় থাকে ধারালো, গাঢ় পাতারডগা। এলো ফুল ফোটা শুরু হয় গ্রীষ্মের শুরুতে, লাল থেকে গোলাপী রঙের পরিপুষ্ট ফুল ফোটে শাখাময় পুষ্পবিন্যাসে। সর্পিল এলো জন্মায় উঁচুতে- পাহাড়ি, ঘাসময় ঢালে। এখানে এটি পাথুরে চিড়, ফাটলের সাথে জড়িয়ে থাকে যেখানে নিষ্কাশন ব্যবস্থাও ভাল। গ্রীষ্মের সময় তাপমাত্র ঠান্ডা থাকে মোটামুটি এবং শীতে প্রায়ই তুষারে ঢেকে যায় এলোর উদ্ভিদ্গুলো। লেসোথোর ওই এলাকায় ভারী বৃষ্টিপাত হয় আর সেই আদ্রতা পর্বতের চূড়াময় ভরে থাকে। এ উদ্ভিদটির শোভাবর্ধনকারী হিসেবে উচ্চ সুখ্যাতি আছে। এটাই মূল কারণ একে দাম দেয়ার। এটাকে চাষ করা খুবই কঠিন এবং এর প্রাকৃতিক আবাস থেকে সরালে দ্রুত মারা যায়। দক্ষিণ আফ্রিকায় এই উদ্ভিদ কেনা বা সংগ্রহ করা দুটোই অপরাধ হিসেবে গণ্য করা হয়। "Aloe polyphylla Schonl. ex Pillans"। PlantzAfrica। ২০১৯-০৭-২৬ তারিখে মূল থেকে আর্কাইভ করা। সংগ্রহের তারিখ ২০১৪-০৩-৩০।  Care and cultivation, ecological status, etc. Strange Wonderful Things
কোরীয় বর্ষপঞ্জি

কোরীয় বর্ষপঞ্জি বা কোরিয়ান বর্ষপঞ্জি হল পূর্ব এশিয়ার অন্যান্য দেশের মত কোরিয়ার একটি ঐতিহ্যমন্ডীত চন্দ্র নির্ভর বর্ষপঞ্জি। কোরীয় মেরিডিয়ান অনুসারে দিন গগনা করা হয়। কোরিয়ার ধর্মীয় ও সাংস্কৃতিক উৎসব এ পঞ্জিকা ভিত্তিক পালিত হয়। ১৮৯৬ সালে গ্রেগরীয় বর্ষপঞ্জি সরকারিভাবে গৃহীত হলেও প্রথাগত ছুটি, আচার-অনুষ্ঠান এ পঞ্জিকা অনুসারে হিসাব করা হয়। এমনকি পুরনো প্রজন্মের মানুষেরা বয়সও এ পঞ্জিকার উপর ভিত্তির করে হিসাব করে থাকে। এ পঞ্জিকার প্রথম দিন কোরিয়ার সর্ববৃহত উৎসব সিউলাল বা কোরিয়ান নববর্ষ পালিত হয়। চান্দ্রভিত্তিক এ বর্ষপঞ্জি অনুসারে কোরিয়ার বিভিন্ন উৎসব পালিত হয়। যেমনঃ- সিউলাল, Chuseok এবং বুদ্ধের জন্মদিন। এটি কোরিয়ার প্রথা অনুসারে পূর্ব পুরুষদের স্মরণার্থ সভা এবং জন্মদিন নির্ণয়ে ব্যবহৃত হয়। বঙ্গাব্দ বাংলা বর্ষপঞ্জি Korean Holidays
অষ্টাদশ শতাব্দী

১৮শ শতাব্দী গ্রেগরীয় পঞ্জিকা অনুসারে ১৭০১ থেকে ১৮০০ সাল পর্যন্ত সময়কাল। এটি গত ২য় সহস্রাব্দের অষ্টম শতাব্দী। ১ জানুয়ারি ১৭০১ সালে শুরু হয় এবং ৩১ ডিসেম্বর ১৮০০ সালে শেষ হয়। ১৭০৪ - জাপানের জেনরোকু (Genroku) যুগের সমাপ্তি। ১৭৫৭ - পলাশীর যুদ্ধ ১৭৯৯ - ওলন্দাজ পূর্ব ভারত কোম্পানি বিলুপ্ত করা হয়।
মুশাররাফ করিম

মুশাররাফ করিম (৯ জানুয়ারি, ১৯৪৬ - ১১ জানুয়ারি ২০২০) ছিলেন সত্তর দশকের একজন বাঙালি কবি। তিনি কবিতায় লোকজ শব্দ ব্যবহারের জন্য পরিচিত। এই বাংলাদেশী কবি একাধারে শিশু সাহিত্যিক এবং ঔপন্যাসিক। জীবিকাসূত্রে তিনি সাংবাদিক ছিলেন। শিশুসাহিত্যে বিশেষ অবদানের জন্য তিনি ২০০৩ সালে বাংলা একাডেমি পুরস্কার লাভ করেন। মুশাররাফ করিমের জন্ম ময়মনসিংহের সেহরার বড়বাড়িতে। তার পিতার নাম এম. এ. করিম ও মাতার নাম আমিনা খাতুন। মুশাররাফ করিম ময়মনসিংহের এডওয়ার্ড ইন্সটিটিউশন থেকে ১৯৬৪ সালে ম্যাট্রিক, নাসিরাবাদ কলেজ থেকে ১৯৬৭ সনে মানবিকে উচ্চ মাধ্যমিক, এবং একই কলেজ থেকে ১৯৭২ সনে স্নাতক পাস করেন। ১৯৭৪ সনে আনন্দমোহন কলেজ ময়মনসিংহ থেকে বাংলায় স্নাতকোত্তর শেষ করেন। জীবিকাসূত্রে মুশাররাফ করিম সাংবাদিক ছিলেন। সাংবাদিক হিসেবে তিনি বিভিন্ন পত্র-পত্রিকায় চাকরি করেছেন। তবে তিনি সংস্কৃতি মন্ত্রণালয়ের অধীন নেত্রকোণায় অবস্থিত উপজাতীয় কালচারাল একাডমির পরিচালক হিসেবেও দায়িত্ব পালন করেছেন। তিনি ষাটের দশকের আইয়ূববিরোধী আন্দোলনে অংশগ্রহণ করেছিলেন। মুশাররাফ করিম দীর্ঘদিন ধরে ডায়াবেটিস ও বার্ধক্যজনিত রোগে ভুগছিলেন। ২০২০ সালের ১১ জানুয়ারি রাত সোয়া ১০টার দিকে চিকিৎসাধীন অবস্থায় ময়মনসিংহের একটি বেসরকারি হাসপাতালে তিনি মৃত্যুবরণ করেন। পাথরের পথে, (১৯৮২); অন্য এক আদিবাসে (১৯৮৪); সে নয় সুন্দরী শিরিন (১৯৮৭); কোথায় সেই দীর্ঘ দেবদারু (১৯৯০); নিবেদনের গন্ধঢালা (১৯৯২) অন্তরের ব্যাকুল ব্যাধি (১৯৯৭) কে আছে, কেউ কি আছে (২০০২), নির্বাচিত কবিতা (২০০২) ঘাসের ডগায় হলুদ ফড়িঙ (১৯৯৯)। পূর্ব-পুরুষগণ (২০০২) প্রথম বৃষ্টি (২০০২) স্বপ্নকাব্য উপন্যাসত্রয়ী (২০০২) কোকাকাকা (১৯৯৫), লেবেনডিশ (১৯৭৭); ছক্কা মামার গালগল্প (২০০২); বোগাস ভুত (২০০২); গু ফর নাতিন (২০০২); নীলগঞ্জের ভূত টম সাহেবের অদ্ভুত বারি নিঝুমপুরের পোড়োবাড়ি চোরাগুহার রহস্য ভয়ংকর ছেলেধরা কিশোর উপন্যাসসমগ্র (২০০২) মুশাররফ করিম ২০০৩ সালে শিশুসাহিত্যে অবদানের জন্য বাংলা একাডেমি পুরস্কার লাভ করেন। এছাড়া, তিনি বাংলা একাডেমির একজন ফেলো ছিলেন। সৈয়দ মোহাম্মদ শাহেদ সম্পাদিত, বাংলা একাডেমী লেখক অভিধান, বাংলা একাডেমী, ঢাকা, পরিবর্ধিত ও পরিমার্জিত সংস্করণ, সেপ্টেম্বর, ২০০৮, পৃষ্ঠা ২৬৭, আইএসবিএন ৯৮৪-০৭-৪৭২৫-৮ চ্যানেল আই অনলাইন (২০২০-০১-১২)। "কবি মুশাররাফ করিম আর নেই"। চ্যানেল আই। ঢাকা: শাইখ সিরাজ।  "পুরস্কারপ্রাপ্ত লেখক তালিকা"। banglaacademy.org.bd। বাংলা একাডেমি। ২৭ জুলাই ২০২০ তারিখে মূল থেকে আর্কাইভ করা।  "ফেলোবৃন্দ"। বাংলা একাডেমি। ১০ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০২০।  উইকিমিডিয়া কমন্সে মুশাররাফ করিম সংক্রান্ত মিডিয়া রয়েছে।
অশ্বিনীকুমার

অশ্বিনীকুমারদ্বয়, নামান্তরে অশ্বিদ্বয়, মূলত বৈদিক দেবতা। তারা অধিকাংশ ক্ষেত্রেই সবিত (সূর্যদেব) ও শরণ‍্যু, নামান্তরে সংজ্ঞা, দেবীর যমজ পুত্রদ্বয় হিসাবে উল্লিখিত ও পরিচিত। ঋগ্বেদে এই যমজ দেবতাদের ভিষক বা চিকিৎসক হিসাবে বর্ণনা করা হয়েছে। সূর্য ও সংজ্ঞা অশ্বরূপে সঙ্গম করার ফলে এই দুই যমজ পুত্রের জন্ম হয়েছিল। বহু মূর্তিতেই অশ্বিনীকুমারদের তাই অশ্বমুখ দেখা যায়। অশ্বরূপে শরণ‍্যুসঙ্গমকালে সূর্য আরও এক পুত্র লাভ করেন। সেই তৃতীয় পুত্রের নাম রেবন্ত। রেবন্ত অশ্বদের অধিপতি দেবতা। অশ্বিনী সূর্যের অপর নাম। তাই সূর্যপুত্র এই দুই যমজ দেবতার নাম অশ্বিনীকুমারদ্বয়। এঁদের ভিতর যিনি অগ্রজ, তার নাম নাসত‍্য এবং যিনি অনুজ, তার নাম দস্র। ঋগ্বেদে অশ্বিনীকুমারদ্বয়ের উদ্দেশ‍্যে একটি সূক্ত গীত হয়েছে। ক্লাসিকাল সংস্কৃত সাহিত‍্যেও অশ্বিনীকুমারদ্বয় বারবার উল্লিখিত হয়েছেন। মহাভারতের আদিপর্বের পৌষ‍্যপর্বাধ‍্যায়ে উপমন‍্যোপাখ‍্যানে দেব-চিকিৎসক হিসাবে তারা উল্লেখযোগ‍্য ভূমিকা পালন করেছেন। মহাভারতের আদিপর্বেরই সম্ভবপর্বাধ‍্যায়ের অন্তর্গত যুধিষ্ঠিরাদির জন্মবৃত্তান্ত থেকে জানা যায় পাণ্ডুর কনিষ্ঠা পত্নী মাদ্রী সুদর্শন ও চিরতরুণ এই দেবভিষকদ্বয়ের ঔরসে ক্ষেত্রজ যমজ পুত্র লাভ করেন যাঁরা পিতা-দেবতাদের মতনই সুদর্শন ও অশ্ববান হয়েছিলেন। নাসত‍্যের ঔরসে নকুল ও দস্রের ঔরসে সহদেব জন্মলাভ করেন। নকুল ও সহদেব পিতৃ-পরিচয়ে আশ্বিনেয় নামেও পরিচিত। একবার চ্যবনের রূপবতী পত্নী স্নানরতা সুকন্যাকে দেখে মোহিত হয়ে ওঁরা সুকন্যাকে প্রস্তাব করেন চ্যবনকে ত্যাগ করে ওঁদের একজনকে বিবাহ করতে। সুকন্যা তাতে সম্মত হন না। ঘটনাচক্রে ওঁদের প্রসাদে চ্যবন তার যৌবন ফিরে পান। চ্যবনের তখন ওঁদের বর দেন যে, দেব-কর্মচারী হলেও ওঁদের সোমপান করবার অধিকার থাকবে। স্বর্গের চিকিৎসক অশ্বিনী কুমারদ্বয় সূর্যদেব ও সংজ্ঞা’র পুত্র। অভিশাপগ্রস্ত সংজ্ঞা জগজ্জননী পার্বতীর কাছে নিজের দুর্দশা থেকে মুক্তি চাইলে পার্বতী এক মুষ্টি চাল দিয়ে তাকে বলেছিলেন-আশ্বিন মাসের শেষ তারিখ পূর্বরাত্রে শেষ দিবস রেখে এই চাল ভক্তিপূর্বক রন্ধন শেষে মহাদেবের অর্চনা করতে হবে এবং কার্তিক মাসের ১ম দিবসে সেই অন্ন ভক্ষণে মনস্কামনা পূর্ণ হবে। সে নিয়ম মেনে রোগ ও অভিশাপমুক্ত হয়েছিলেন দেবী সংজ্ঞা। আশ্বিনিয়াই Frame 2009, §1.42. Wise, Thomas (১৮৬০)। Commentary on the Hindu System of Medicine (ইংরেজি ভাষায়)। Trübner। পৃষ্ঠা 4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Broter Bhat Pujo"।
দেন-এন নি শিসু

দেন-এন নি শিসু (田園に死す, Den-en ni shisu) ১৯৭৪ সালের জাপানি নাটকীয় চলচ্চিত্র। চলচ্চিত্রটি পরিচালনা করেন সুজি তেরায়ামা। সিনেমাটি ১৯৭৫ সালের কান চলচ্চিত্র উৎসবে সাফল্যের সাথে পদার্পণ করে। "Festival de Cannes: Pastoral: To Die in the Country"। festival-cannes.com। ২০১৫-০২-০৬ তারিখে মূল থেকে আর্কাইভ করা। সংগ্রহের তারিখ ২০০৯-০৪-২৭।  ইন্টারনেট মুভি ডেটাবেজে দেন-এন নি শিসু (ইংরেজি)
দ্বিতীয় সহস্রাব্দ

দ্বিতীয় সহস্রাব্দ (২য় সহস্রাব্দ) ছিল সময়কালের একটি নির্দিষ্ট সময়, যা গ্রেগরিয়ান বর্ষপঞ্জির ১০০১ সালের ১লা জানুয়ারি শুরু হয়ে ২০০০ সালে ৩১শে ডিসেম্বর শেষ হয়েছিল। এটি ছিল আন্ন দমিনাই বা কমন এরা-এর এক হাজার বছরের দ্বিতীয় পর্যায়। United States Naval Observatory, "The 21st Century and the 3rd Millennium:When Did They Begin?" ওয়েব্যাক মেশিনে আর্কাইভকৃত ২ অক্টোবর ২০১৯ তারিখে (Washington, DC, June 14, 2011).
রূপসা কলেজ

রূপসা কলেজ বাংলাদেশের খুলনা শহরে অবস্থিত একটি সরকারি শিক্ষাপ্রতিষ্ঠান। ১৯৬৬ সালে এই কলেজটি প্রতিষ্ঠিত হয় ও ১৯৮৬ সালে এমপিও ভুক্ত করা হয়। এই কলেজটি উচ্চ মাধ্যমিক, স্নাতক (পাস) ও স্নাতক (সম্মান) পর্যায়ে পাঠ প্রদান করে থাকে। এর উচ্চ মাধ্যমিক শিক্ষা কার্যক্রম যশোর মাধ্যমিক ও উচ্চ মাধ্যমিক শিক্ষা বোর্ড
পুলক বন্দ্যোপাধ্যায়

পুলক বন্দ্যোপাধ্যায় (২ মে ১৯৩১ – ৭ সেপ্টেম্বর ১৯৯৯) প্রথিতযশা ভারতীয় বাঙালী সুরকার ও গীতিকার ছিলেন। এছাড়াও, বাংলা চলচ্চিত্র জগতে তার ভূমিকা অপরিসীম ছিল। পুলক বন্দ্যোপাধ্যায়ের জন্ম হাওড়ার সালকিয়ায়। পিতা নির্বাকযুগের অভিনেতা কান্তিভূষণ বন্দ্যোপাধ্যায়। পুলক বন্দ্যোপাধ্যায়ের শৈশবকাল কাটে হাওড়ায়। সেখানকার অ্যাংলো সান্সক্রিট স্কুলের ছাত্র ছিলেন তিনি। কলকাতার স্কটিশ চার্চ কলেজ থেকে বাংলায় অনার্স নিয়ে বি.এ.পাশ করেন। তার পরিবারের শিল্পধর্মী কর্মকাণ্ডের সাথে শৈশবেই নিবিড় সম্পর্ক ছিল। নাটক, সাহিত্য ও সঙ্গীতকলায় তার আত্মিক সম্পর্ক ছিল। মাত্র সতেরো বছর বয়সে চলচ্চিত্র পরিচালক সরোজ মুখোপাধ্যায়ের 'অভিমান' ছবিতে প্রথম গান লেখেন। বাংলা গানের প্রায় সব প্রতিষ্ঠিত শিল্পীই তার লেখা গান গেয়েছেন । এইচ.এম.ভি. এবং আকাশবাণীর গীতিকারদের নিয়ে বিতর্কের সময় তিনি কিছুদিন প্রিয়ব্রত ছদ্মনামটি ব্যবহার করেন। আধুনিক গানের ক্ষেত্রে একটা সময়ের পর থেকে মান্না দে এবং পুলক বন্দ্যোপাধ্যায় এক সফল জুটি হয়ে ওঠেন। মান্না দের গাওয়া প্রেমের গান অধিকাংশই তার রচনা। পঞ্চাশ বছরের উপর তিনি যা গান লিখেছেন তার সংখ্যা চার হাজারেরও বেশি। সঙ্গীতের বিভিন্ন শাখায় কাজ করেছেন। ১৯৬০-এর দশক থেকে ১৯৭০-এর দশক পর্যন্ত বাংলা চলচ্চিত্র জগতে সঙ্গীতের সুরমূর্ছনায় সমৃদ্ধি আনয়ণে স্বকীয় ভূমিকা রাখেন। হেমন্ত, মান্না দে, গীতা দত্ত, লতা, আশা, হৈমন্তী, শ্যামল, ভূপেন, প্রতিমা, উৎপলা, অরুন্ধতী, সতীনাথ, অনুপ, আরতী মুখোপাধ্যায়সহ অনেক জ্ঞানী-গুণী শিল্পী তার সুরোরোপে গান গেয়েছেন। ১৯৬৬ সালে মুক্তিপ্রাপ্ত ‘শঙ্খবেলা’ চলচ্চিত্রে তার সুরোরোপিত গান আজও শ্রোতাদের মুগ্ধ করে। লতা ও মান্নাদে’র দ্বৈত গান ‘কে প্রথম কাছে এসেছি’ এবং লতা’র কণ্ঠে ‘আজ মন চেয়েছে’ চলচ্চিত্রটিকে ভিন্ন মাত্রা এনে দেয়। এছাড়াও, ১৯৬৯ সালের ‘প্রথম কদম ফুল’ চলচ্চিত্রের জন্য ‘আমি শ্রী শ্রী ভজ হরি মান্না’ গান রচনা করেন। এছাড়া "সব খেলার সেরা বাঙালির তুমি ফুটবল","গাছের পাতায় রোদের ঝিকিমিকি",নিঝুম সন্ধ্যায় ক্লান্ত পাখীরা","খিড়কি থেকে সিংহদুয়ার" বাংলা ছবির এরকম বহু স্মরণীয় গানের গীতিকার তিনি । আধুনিক বাংলা গানের কথাও তার রচনাশৈলীর গুণে চিরস্মরণীয় হয়ে আছে। মান্না দের গাওয়া তার লেখা "মা" গানগুলিও বিশেষ উল্লেখযোগ্য । গান লেখার পাশাপাশি তিনি উপন্যাস,চিত্রনাট্য ও ছড়া লিখেছেন । তার লেখা গানের সংকলন 'আমার প্রিয় গান', ছড়ার সংকলন 'বাহাত্তুরে',গল্প সংকলন 'শেষ সংলাপ'। 'কথায় কথায় রাত হয়ে যায়' তার আত্মজীবনী মূলক গ্রন্থ । ৭ সেপ্টেম্বর, ১৯৯৯ তারিখে তার দেহাবসান ঘটে। হুগলী নদীতে লঞ্চ থেকে লাফিয়ে আত্মহত্যা করেন তিনি। "Pulak Banerjee"। IMDb। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Pulak Bandyopadhyay"। ১২ মে ২০১৫ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০১৫।  অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯, পৃষ্ঠা ২১৯, আইএসবিএন ৯৭৮-৮১-৭৯৫৫-২৯২-৬ "Article by Kohinoor Dasgupta"। ২৮ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০১৫।  "Pulak Bandyopadhyay Remembers Geeta Dutt"। ২৩ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০১৫।  Pulak Bandyopadhyay Pulak Bandyopadhyay remembers Geeta Dutt Some songs
জোডাই ফিল্ডস

জোডাই মারি ফিল্ডস (জন্ম: ১৯ জুন, ১৯৮৪) কুইন্সল্যান্ডের টুওম্বা এলাকায় জন্মগ্রহণকারী অস্ট্রেলিয়ার প্রমিলা ক্রিকেটার। অস্ট্রেলিয়া মহিলা ক্রিকেট দলের অন্যতম সদস্য ছিলেন জোডাই ফিল্ডস। বিয়ের পূর্বে তিনি জোডাই মারি পারভেস নামে পরিচিত ছিলেন। দলে তিনি মূলতঃ উইকেট-কিপারের দায়িত্ব পালন করতেন। এছাড়াও ডানহাতে ব্যাটিংয়ের পাশাপাশি ডানহাতে মিডিয়াম পেস বোলিং করেছেন। ঘরোয়া ক্রিকেটে কুইন্সল্যান্ডের প্রতিনিধিত্ব করেছেন তিনি। ২০০০ সালে কুইন্সল্যান্ড ফায়ারের পক্ষে অভিষেক ঘটে তার। জুলাই, ২০১৪ সাল পর্যন্ত ঘরোয়া সীমিত ওভারের ক্রিকেটে ১৬৫ খেলায় অংশ নেন। এছাড়াও মহিলাদের জাতীয় ক্রিকেট লীগ এর ৯০টি খেলায় অংশ নিয়েছেন। ২০০৮-০৯ মৌসুমের শুরুতে দলের অধিনায়কের দায়িত্ব পালন করেছেন তিনি। টেস্ট ক্রিকেটে অস্ট্রেলিয়ার ১৫০তম মহিলা ক্রিকেটার হিসেবে অংশগ্রহণ করেন। ১৮ ফেব্রুয়ারি, ২০০৬ তারিখে ইংল্যান্ডের বিপক্ষে তার টেস্ট অভিষেক ঘটে। এছাড়াও, ওডিআইয়ে অস্ট্রেলিয়ার ১০৫তম মহিলা ক্রিকেটার হিসেবে অংশগ্রহণ করেন জডি ফিল্ডস। ভারতের বিপক্ষে ২৫ ফেব্রুয়ারি, ২০০৬ তারিখে একদিনের আন্তর্জাতিকে অভিষেক ঘটে তার। ১২ জুন, ২০১৪ তারিখে আন্তর্জাতিক ক্রিকেট থেকে অবসর নেয়ার ঘোষণা দেন তিনি। "Jodie Fields - Australia"। ESPNcricinfo। ESPN Inc.। সংগ্রহের তারিখ ২ জুলাই ২০১৪।  "CricketArchive - Jodie Fields"। CricketArchive। সংগ্রহের তারিখ ২ জুলাই ২০১৪।  "Jodie Fields (nee Purves) (Player #176)"। southernstars.org.au। Cricket Australia। ৪ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৪।  "Women's One-Day Internationals - Australia"। ESPNcricinfo। ESPN Inc.। সংগ্রহের তারিখ ৩ জুলাই ২০১৪।  "Southern Stars captain Jodie Fields retires from international women's cricket"। ABC News (Australia)। Australian Broadcasting Corporation। ১২ জুন ২০১৪। সংগ্রহের তারিখ ২ জুলাই ২০১৪।  কারেন রোল্টন ২০১৪ আইসিসি মহিলা বিশ্ব টুয়েন্টি২০ অস্ট্রেলিয়া জাতীয় ক্রিকেট দলের অধিনায়কদের তালিকা Profile from Queensland Fire Profile Cricket Australia
নয়া গণমাধ্যম অধ্যয়ন

নিউ মিডিয়া স্টাডিজ (ইংরেজি: New media studies) হল কম্পিউটিং, বিজ্ঞান, হিউম্যানিটিজ, ভিজুয়াল এবং পারফর্মিং আর্টস এর নানান বিষয় নিয়ে গঠিত একটি মোটামুটি সাম্প্রতিক একাডেমিক শৃঙ্খলা। জ্যানেট মারে, এই শাখার এক বিশিষ্ট গবেষক এর মতে, "বিশ শতকের শেষে প্রযুক্তিগত উদ্ভাবন এবং সাংস্কৃতিক অভিব্যক্তির পারস্পরিক ক্রিয়ায় উপস্থাপনার একটি একক নতুন মাধ্যম, ডিজিটাল মাধ্যম, ...." ই এই শাখার যোগসূত্র। নিউ মিডিয়া স্টাডিজ এর একটি কোর্সে, ছাত্রছাত্রীরা যোগাযোগ তাত্ত্বিক, প্রোগ্রামার, শিক্ষাবিদ, এবং প্রযুক্তিবিদদের থেকে মিডিয়া নিয়ে নানবিধ ধ্যানধারনা এবং অর্ন্তদৃষ্টি পায়। বিশেষত মার্শাল ম্যাকলুহান এর কাজ মিডিয়া তত্ত্ব গবেষণায় অন্যতম ভিত্তি হিসেবে দেখা হয়। ম্যাকলুহান এর স্লোগান, "the medium is the message" (তার 1964 বইয়ের উপর আধারিত Understanding Media: The Extensions of Man), [1] যোগাযোগ মিডিয়া স্বকীয়তা বিষয়টি ই আলোচিত। নিউ মিডিয়া স্টাডিজ এর একটি প্রোগ্রাম কমিউনিকেশন, সাংবাদিকতা, কম্পিউটার সায়েন্স, প্রোগ্রামিং, গ্রাফিক ডিজাইন, ওয়েব ডিজাইন, মানুষের কম্পিউটার মিথস্ক্রিয়া, মিডিয়া তত্ত্ব, ভাষাতত্ত্ব, তথ্যবিজ্ঞান, এবং অন্যান্য সংশ্লিষ্ট ক্ষেত্রের মধ্যে পাঠ, ক্লাস, এবং বিষয় একত্রীভূত করতে পারে। বার্নার্ড লুস্কিন, মিডিয়া মনোবিজ্ঞান এবং আমেরিকান সাইকোলজিক্যাল অ্যাসোসিয়েশন অব টেকনোলজি এর সভাপতি এবং ফিল্ডিং গ্রাজুয়েট বিশ্ববিদ্যালয়ে মিডিয়া স্টাডিজ মিডিয়া মনোবিজ্ঞান এবং মিডিয়া স্টাডিজ এর EdD প্রোগ্রামে প্রথম পিএইচডি এর প্রতিষ্ঠাতা, ক্রমাগত মনোবিজ্ঞান বুঝতে পারার গুরুত্ব ও প্রয়োগ তত্ত্বের নিরিখে মিডিয়া স্টাডিজ এ তার প্রভাব পরীক্ষার গুরুত্ব আলোচনা করেছেন।উদাহরণস্বরূপ অনুনয়, মনোযোগ, নিয়ন্ত্রণ, রঙ, শব্দ এবং আরো অনেক কিছু। মনোবিদ্যার মিডিয়া স্টাডিজ বিষয়ে গবেষণা করার জন্য মৌলিক গুরুত্ব আছে।
ডিজিটাল ছবি

ডিজিটাল ছবি হল একটি দ্বিমাত্রিক ছবির সাংখ্যিক উপস্থাপনা যেটা সাধারণত একটি বাইনারি সিস্টেমে সংরক্ষণ করা হয়ে। একটি ডিজিটাল ছবি পিক্সেল দ্বারা গঠিত। এই ছবি রেজোলিউশনের চিত্র সংশোধনিত কি না তার উপর নির্ভর কোরে এটা ভেক্টর বা রাস্টার ধরনের হতে পারে। "ডিজিটাল ছবি" সাধারণত রাস্টার ইমেজ বা বিটম্যাপ ইমেজ বোঝায়। রাস্টার ছবিতে ডিজিটাল মানের একটা নির্দিষ্ট সেট থাকে যাকে ছবির উপকরন অথবা ‘পিক্সেল’ বলা হয়। রাস্টার বিম্বকে তার সূক্ষ্মতা এবং রেজল্যুশন দ্বারা বর্ণনা করা হয়। ডিজিটালা ছবিতে একটি নির্দিষ্ট সংখ্যায় পিক্সেলের সারি এবং কলাম উপস্থিত থাকে। একটি ছবিতে ক্ষুদ্রতম পৃথক উপাদান হচ্ছে পিক্সেল, এইটি কোনো নির্দিষ্ট বিন্দুতে একটি নির্দিষ্ট রঙের উজ্জ্বলতা প্রতিনিধিত্বকারী কোয়ান্টাম মান ধারণ করে। এই মানগুলি সাধারনত একটি সঙ্কুচিত বা ঘন আকারে প্রেরণ বা সংরক্ষণ করা হয়। রাস্টার ছবি ডিজিটাল ক্যামেরা, স্ক্যানার, তুল্য-পরিমাপ যন্ত্র, বায়ুবাহিত রাডার, ভুকম্পন তুল্ল্যমাপক যন্ত্র, ইত্যাদি দ্বারা সৃষ্টি হতে পারে। এটা গাণিতিক পদ্ধতি বা ত্রিমাত্রিক জ্যামিতিক আকার থেকেও বিশ্লেষকরণ করা যেতে পারে। ডিজিটাল চিত্র প্রক্রিয়াকরণের পরিধি হচ্ছে চিত্রের রুপান্তরের জন্য আলগোরিদিম নিয়ে চর্চা। গাণিতিক দৃষ্টিকোণ থেকে বর্ণিত জ্যামিতিক সুত্র, বিম্ব তত্থ্যকে উপস্থাপন করে। এই ধরনের চিত্রের সুবিধে হল যে মূল মান, এমন কি একটি ক্ষুদ্র পদচিহ্নও না হারিয়ে অসীম সম্প্রসারিত করার সম্ভাবনা। এই ধরনের চিত্রের ব্যবহার করা হয় ব্যানার সৃষ্টি, ওয়েব সাইট, বা সম্পূর্ণ ওয়েব সাইট পরিচিতি জন্য ইন্টারনেট ব্যবহার ও ফ্ল্যাশ অ্যানিমেশনের জন্য। বর্তমান বিম্ব প্রদর্শন, যেমন কম্পিউটার মনিটারের প্রদরশিত বিম্ব; রাস্টার বিম্বের উপরই নির্ভরশীল, ভেক্টর বিবরণ (ফাইল) প্রদরশিত করতে হলে আগে সেটিকে অতি অবশ্যই রাস্টার বিম্বে রুপান্তারিত করে নিতে হয়। ইমেজ ভিউয়ার সফটওয়্যার চিত্র প্রদর্শন করা হয়।ওয়েব ব্রাউজার, GIF, JPEG, PNG এবং সহ স্ট্যান্ডার্ড ইন্টারনেট ইমেজ ফরম্যাটের প্রদর্শন করতে পারেন। কেউ কেউ স্ট্যান্ডার্ড W3C এর বিন্যাস যা SVG ফরম্যাটে দেখাতে পারেন।
ইনাতগঞ্জ ইউনিয়ন

ইনাতগঞ্জ ইউনিয়ন বাংলাদেশের হবিগঞ্জ জেলার নবীগঞ্জ উপজেলার একটি প্রশাসনিক এলাকা। ইনাতগঞ্জ ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার উত্তর অংশে অবস্থিত একটি ইউনিয়ন। এই ইউনিয়নের উত্তর দিকে সুনামগঞ্জের জগন্নাথপুর উপজেলা, দক্ষিন দিকে কুর্শি ইউনিয়ন, পশ্চিম দিকে করগাঁও ইউনিয়ন ও বড়ভাকৈর পূর্ব ইউনিয়ন এবং পূর্ব দিকে দীঘলবাক ইউনিয়ন অবস্থিত। ইনাতগঞ্জ ইউনিয়নের আয়তন ২২ বর্গ কিলোমিটার। এনায়েত উল্লা নামের এক ব্যক্তি প্রথম একটি ছোট দোকান দিয়েছিলেন এবং তার নামানুসারে ইনাতগঞ্জ বাজারের নামকরণ করা হয়। ইনাতগঞ্জ বাজার এক সময় এশিয়ার পাটের বাণিজ্য কেন্দ্র ছিলো। বর্তমানের ইনাতগঞ্জ উচ্চ বিদ্যালয় যে জায়গায় সেই জায়গায় ছিলো পাটের গুদাম। বড় বড় জাহাজ এসে ভীড় হতো ইনাতগঞ্জ বাজারের কিনারে, তখনকার সময় মানুষ ওখান থেকে জাহাজে করে বিদেশ গমন করতো। এখনও ঐ জাহাজের নিদর্শন দেখতে পাওয়া যায় ইনাতগঞ্জ উচ্চ বিদ্যালয়ের ভিতর। ১৭টি মৌজা নিয়ে গঠিত এই ইউনিয়টিতে গ্রামের সংখ্যা ৩৫টি। এই ইউনিয়নের লোক সংখ্যা ২৭৬৫৩ জন ও পরিবারের সংখ্যা ৩৬৬৮টি। এখানকার শিক্ষার হার ৭৩%। এখানে মোট শিক্ষা প্রতিষ্ঠানের সংখ্যা নিম্নরূপ: সরকারি প্রাথমিক বিদ্যালয় - ১২ টি, মাদ্রাসা - ২টি মোস্তফাপুর আনোয়ারুল উলুম আলিম মাদরাসা নাদামপুর হাফিজিয়া মাদ্রাসা। উচ্চ বিদ্যালয় - ৩টি। ইনাতগঞ্জ উচ্চ বিদ্যালয় নাদামপুর উচ্চ বিদ্যালয় ঘোলডোবা উচ্চ বিদ্যালয় কলেজ -২টি ইনাতগঞ্জ ডিগ্রি কলেজ, নয়মৌজা কলেজ বে-সরকারি বিদ্যালয় - ৩টি পাঞ্জেরী কিন্ডারগার্টেন এন্ড জুনিয়র স্কুল, ইনাতগঞ্জ ইসলামিক একাডেমি টি ইউ কিন্ডারগার্ডেন ইনাতগঞ্জ উচ্চ বিদ্যালয়; নাদামপুর উচ্চ বিদ্যালয়; মোস্তফাপুর আলিম মাদ্রাসা; বিবিয়ানা গ্যাসক্ষেত্র; ২টি রাইস মিল; ইনাতগঞ্জ পুলিশ ফাঁড়ি; ইনাতগঞ্জ সরকারি হাসপাতাল; ইনাতগঞ্জ উমরপুর বাঁধ। ইসমত আহমেদ চৌধুরী- হবিগঞ্জ-১ (নবীগঞ্জ-বাহুবল) আসনের সাবেক সংসদ সদস্য। ইনাতগঞ্জ বাজার। বান্দের বাজার। ঘোলডোবা বাজার। "ইনাতগঞ্জ ইউনিয়ন - জাতীয় তথ্য বাতায়ন"। ৯ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০১৫।  ইনাতগঞ্জ ইউনিয়ন - জাতীয় তথ্য বাতায়ন।
শারীরিক প্রতিবন্ধীদের জন্য আইসিআরসি আন্তর্জাতিক টি২০ ক্রিকেট প্রতিযোগিতা

শারীরিক প্রতিবন্ধীদের জন্য আইসিআরসি আন্তর্জাতিক টি২০ ক্রিকেট প্রতিযোগিতা (English: ICRC International T20 Cricket Tournament for people with physical disabilities) একটি পাঁচ জাতির টি২০ ক্রিকেট প্রতিযোগিতা যা শারীরিক প্রতিবন্ধীদের জন্য আয়োজন করা হয়। এটি ২০১৫ সালের ২রা সেপ্টেম্বর থেকে সেপ্টেম্বর ১০ পর্যন্ত বাংলাদেশের ঢাকায় অনুষ্ঠিত হবে। প্রতিযোগিতাটি যৌথভাবে আয়োজন করছে ইন্টারন্যাশনাল কমিটি অব দ্য রেড ক্রস, বাংলাদেশ ক্রিকেট বোর্ড, বাংলাদেশ ক্রীড়া শিক্ষা প্রতিষ্ঠান এবং যুব ও ক্রীড়া মন্ত্রণালয়, বাংলাদেশ। এটিই এই ধরনের প্রথম প্রতিযোগিতা। প্রতিযোগিতায় বাংলাদেশ, ভারত, পাকিস্তান, আফগানিস্তান ও ইংল্যান্ড অংশ নেবে। রাউন্ড-রবিন ফরম্যাটে ১০টি ম্যাচ অনুষ্ঠিত হবে এবং সেরা দুই দল ফাইনাল ম্যাচ খেলবে। হুইলচেয়ার ক্রিকেট ওয়েলফেয়ার অ্যাসোসিয়েশন অব বাংলাদেশ "5-nation int'l cricket tournament for disabled from 2 Sept"। NTV। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৫-০৮-৩১।  শারীরিক প্রতিবন্ধী ক্রিকেট দল ঘোষণা "ICRC tournament a landmark event for physical disability cricket globally, says ECB official"। bdnews24.com। সংগ্রহের তারিখ ২০১৫-০৮-৩১।  অফিসিয়াল ফেইসবুক ইভেন্ট
পশ্চিম ছাতনাই ইউনিয়ন

পশ্চিম ছাতনাই ইউনিয়ন বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন। পশ্চিম ছাতনাই ইউনিয়ন একটি সীমান্তবর্তী হওয়ায় অনুন্নত একটি এলাকা। এটি ১৯৬০ সালে প্রতিষ্ঠিত হয়। পশ্চিম ছাতনাই ইউনিয়নের উত্তর ও পশ্চিমে ভারত, পূর্বে পূর্ব ছাতনাই ইউনিয়ন এবং দক্ষিণে বালাপাড়া ইউনিয়ন অবস্থিত। এ ইউনিয়নের পূর্ব পাশ দিয়ে তিস্তা নদী এবং পশ্চিম পাশ দিয়ে বাংলাদেশ - ভারত সীমান্ত দিয়ে বুড়ী তিস্তা নদী বহমান। এই ইউনিয়ন ডিমলা থেকে উত্তরে সীমান্তে। পশ্চিম ছাতনাই ইউনিয়ন ৪টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ- পশ্চিম ছাতনাই ঠাকুরগঞ্জ মধ্য ছাতনাই কালীগঞ্জ পশ্চিম ছাতনাই ইউনিয়ন বাংলাদেশের একটি সীমান্তবর্তী ইউনিয়ন। এ ইউনিয়নের পশ্চিম এবং উত্তর দিকে বাংলাদেশ-ভারত সীমান্ত। ইউনিয়নের পশ্চিম দিকে ভারত হতে বয়ে আসা নদীটি বুড়ি তিস্তা নামধারণ করে একেবেকে বয়ে গেছে এবং ইউনিয়নের সর্বউত্তরে ভারত থেকে বের হয়ে আসা নদীটির নাম বড় তিস্তা। এই বড় তিস্তা ভারত এবং পশ্চিম ছাতনাই ইউনিয়নের জন্য সর্বগ্রাসী বড় নদী। বর্ষাকালে নদীভাঙ্গন ঘটলে এ ইউনিয়নের অনেকাংশ বন্যার দুরাবস্থায় ভুগত। এজন্য ভারত এবং বাংলাদেশের যৌথ প্রচেষ্টাতে যৌথবাঁধ নির্মিত হয়। উপমহাদেশীয় শাসনব্যবস্থার পরবর্তীকালে পাক-ভারত উপমহাদেশের সর্বত্র ব্যবসায়িক লেনদেন, সংস্কৃতি এবং বিভিন্ন লোকাঁচার ঘটত এ ইউনিয়নে। অর্থাৎ এ ইউনিয়নের সাথে পার্শ্ববর্তী ভারতের গভীর সম্পর্ক ছিল। তাছাড়াও সে সময় এ ইউনিয়নে হিন্দুই ছিল বেশি। হিন্দুস্থান এবং পাকিস্থানে বিভক্ত হওয়ার পর এ ইউনিয়নে হিন্দু ও মুসলমানদের মধ্যে বিভেদ সৃষ্টি হয়। স্বয়সম্পত্তি এবং আবাসস্থলের বিনিময়ের মাধ্যমে সে বিভেদের সমাধান করে। ফলে এ ইউনিয়নে মুসলমানদের আগমন ঘটে। পাকভারতীয় ও ব্রিটিশ শাসনামলের আগে এ ইউনিয়নে ছাতন গাছ বেশি ছিল বলে ইউনিয়নের নামকরণ করা হয়েছে ছাতনাই। পশ্চিম ছাতনাই ইউনিয়নের জনসংখ্যা উপাত্ত জনসংখ্যার ঘনত্বঃ ৮৪১ জন/বর্গকিলোমিটার মোট জনসংখ্যাঃ ২২৮১৪ জন পশ্চিম ছাতনাইঃ ৫২৫২ জন ঠাকুরগঞ্জঃ ৪৭২৬ জন কালিগঞ্জঃ ৭১১২ জন মধ্যছাতনাইঃ ৫৭২৪ জন নারীঃ পুরুষঃ ইউনিয়নে ৩টি কলেজ, ৪টি মাধ্যমিক বিদ্যালয়, ১টি দাখিল মাদ্রাসা, ১৬টি প্রাথমিক বিদ্যালয় এবং ২টি কিন্ডারগার্টেন রয়েছে। গুরুত্বপূর্ণ শিক্ষা প্রতিষ্ঠান সমুহ- ছাতনাই উচ্চ বিদ্যালয় কালীগঞ্জ উচ্চ বিদ্যালয় উত্তর ছাতনাই কেরামতিয়া দাখিল মাদ্রাসা ছাতনাই মহাবিদ্যালয় ছাতনাই মহিলা মহাবিদ্যালয় জ্যোতনবীনগঞ্জ সরকারি প্রাঃ বিদ্যালয় কালীগঞ্জ ওয়াবদা চৌপথী সরকারি প্রাঃ বিদ্যালয় ঠাকুরগঞ্জ সরকারি প্রাথমিক বিদ্যালয় কালীগঞ্জ সরকারি প্রাথমিক বিদ্যালয় কৃষিঃ- ভুট্টা, ধান, পাট, মরিচ ইউনিয়নের হাট ও বাজার- ঠাকুরগঞ্জ কালীগঞ্জ আসাদগঞ্জ বাংলাদেশ-ভারত সীমান্তে তিস্তা যৌথ বাঁধ (জিরো পয়েন্ট) কালীগঞ্জ উত্তর সিমান্ত পাড়া "Geographic coordinates of Dimla, Bangladesh" (ইংরেজি ভাষায়)। DATEANDTIME.INFO। সংগ্রহের তারিখ ১৮ জানুয়ারি ২০১৭।  "জাতীয় তথ্য বাতায়ন"। পশ্চিম ছাতনাই ইউনিয়ন।  http://www.bbs.gov.bd/Census2011/Rangpur/Nilphamari/Nilphamari_C01.pdf[স্থায়ীভাবে অকার্যকর সংযোগ]
ইউরিয়া সার কারখানা স্কুল এন্ড কলেজ

ইউরিয়া সার কারখানা স্কুল এন্ড কলেজ নরসিংদী জেলার একটি শিক্ষাপ্রতিষ্ঠান। ইউরিয়া সার কারখানা স্কুল এন্ড কলেজটি ১৯৭০ সালের পহেলা জানুয়ারি যাত্রা শুরু করে। এটি বাংলাদেশ কেমিক্যাল ইন্ডাষ্ট্রিজ কর্পোরেশন (বিসিআইসি) কর্তৃক পরিচালিত একটি স্বনামধন্য শিক্ষাপ্রতিষ্ঠান। নরসিংদী জেলার পলাশ উপজেলায় এবং ইউরিয়া সার কারখানা কলোনির ভিতরে এটির অবস্থান । দূর দুরান্ত থেকে ছেলেমেয়েরা এখানে আসে পড়ালেখা করার জন্য। প্রতি বছর ইউরিয়া সার কারখানা স্কুল এন্ড কলেজ একটি বার্ষিক ম্যাগাজিন প্রকাশ করে, যার নাম " প্রত্যাশা "। বিতর্ক খেলাধুলা সাংস্কৃতিক কার্যক্রম স্কাউটিং বিএনসিসি পলাশ উপজেলার অন্যান্য কলেজ গুলোর পাবলিক পরীক্ষার কেন্দ্র হিসাবে এই কলেজ কে নির্ধারণ করা আছে। "ছাদ থেকে লাফিয়ে পড়ে কলেজছাত্রীর আত্মহত্যা"। যুগান্তর। ২০১৭-০৬-০১।  "পা দিয়ে লিখেই ম্যাজিস্ট্রেট হতে চায় মেঘলা"। ইত্তেফাক। ২০১৭-১০-১৭।  "স্কুলছাত্রী আদিবা হত্যায় একজনের ফাঁসি"। জাগো নিউজ ২৪। ২০১৭-১০-১৭।  ইউএফএফএল কলোনি, পলাশ, নরসিংদী
কৈলাসনাথ মহাদেব ভাস্কর্য

কৈলাসনাথ মহাদেব ভাস্কর্য (হিন্দি: कैलाशनाथ महादेव) বিশ্বের সব চেয়ে উঁচু শিব ভাস্কর্য। এটি হিমালয় দুহিতা নেপালের রাজধানী কাঠমান্ডু থেকে ২০ কিমি দূরে সাঙ্গা নামক স্থানে অবস্থিত। কপার, জিংক, কংক্রিট এবং স্টিলে নির্মিত এই ভাস্কর্যটি ১৪৪ ফুট উঁচু; যা উচ্চতার দিক দিয়ে বিশ্বে চতুর্দশ। এটির নির্মাণ কাজ ২০০৪ সালে শুরু হয় এবং ২০১১ সালে সমাপ্ত হয়। কমল জৈন নামক একজন নেপালি ব্যবসায়ী এই ভাস্কর্যটি নির্মাণে অনুদান দেন। প্রতি সপ্তাহে প্রায় ৫০০০ দর্শনার্থী এটি দেখতে আসেন। সাপ্তাহিক ছুটির দিনে এবং অন্যান্য ছুটির দিনে এটি অন্যতম একটি দর্শনিয় স্থান হিসেবে বিবেচিত হয় নেপালে। "Nepal President to inaugurate `world`s tallest` Shiva statue"। Zee News (ইংরেজি ভাষায়)। ২০১০-০৬-১২। সংগ্রহের তারিখ ২০১৯-০৫-০৬।  "News and Articles from entire network of Kantipur Media Group in English and Nepali"। www.ekantipur.com (ইংরেজি ভাষায়)। সংগ্রহের তারিখ ২০১৯-০৫-০৬।